Nafarroako Parlamentuko Mahaiak, 2021eko irailaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Pérez-Nievas López de Goicoechea jaunak aurkeztutako galdera, indarkeria dela-eta EH Bilduk duen jarreran izandako aurrerapausoei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko irailaren 22an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Carlos Pérez-Nievas López de Goicoechea jaunak, Legebiltzarreko Erregelamenduko 190, 191 eta 192. artikuluetan ezarritakoaren babesean, honako galdera hau aurkezten du, lehendakariak hurrengo Osoko Bilkuran ahoz erantzun dezan:

Abuztuaren 8an “El Diario Vasco” egunkarian egin zioten elkarrizketa batean, ETAren indarkeria gaitzesteari buruz EH Bilduk duen jarreraz Nafarroako Gobernuko Lehendakariak honako hau esan zuen: *estos se han dado más cuando hablas con ellos y ellas en privado*. Zer aurrerapausoz ari da Nafarroako Lehendakaria, alderdi horrekiko akordioak mantentzea justifikatzen dutenak?

Iruñean, 2021eko irailaren 16an

Foru parlamentaria: Carlos Pérez-Nievas López de Goicoechea